**Primăvara**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca o boabă străvezie

luna-i argintie,

cerul este-ntunecat,

cu nori negri încărcat.

Fiindcă astăzi a plouat,

primăvara a-ncercat

să cureţe atmosfera

şi să încălzească terra.

Dimineaţa m-a trezit

din somn fluierarul,

mi-a plăcut cântecul lui,

sigur are harul.

A plouat şi a tunat,

au venit cocorii,

într-un „V” frumos marcat

ei spintecau norii.

Soarele a răsărit

din nou după ploaie

e superb ca peisaj

cum stau norii claie.

Unii pomi au înverzit,

este un verde crud

şi răspândesc florile

mirosul lor nud.

Stau pisicile la soare

tăvălindu-se în praf,

miorlăie în cor motanii,

parcă-i un taraf.

Mieii zburdă în poiene

şi nici nu gândesc

că urmează sacrificiul

Paştelui lumesc.

Se simte în atmosferă

profunda schimbare

chiar şi oamenii zâmbesc

este o-ncântare…

Toţi trăim o transformare

- pentru unii-i clar -

primăvara le trezeşte

instinctual primar.